Der arbejdes på højtryk i kulisserne for at opfylde Mikkel Kesslers hedeste ønske til efteråret: Et møde med Andre Ward på dansk grund

Igennem de seneste fem år har det lignet noget nær en utopi at lokke Andre Ward ud af de trygge rammer i Californien. Men nu tyder alt på, at en ordentlig pose penge har fået den ubesejrede amerikanske supermellemvægter på andre tanker.

Se også: Kesslers skifte: Knockout-konge spøger

Ekstra Bladet kan således i dag – med hjælp fra en række kilder i det amerikanske og danske boksemiljø – afsløre, at en revanchekamp mellem Mikkel Kessler og Ward blot er få detaljer fra at falde endeligt på plads.

Forventet gonggong for det opgør: Slutningen af oktober eller starten af november 2014. Sted: Danmark. Højst sandsynligt Parken, om end Boxen i Herning også vil være en mulighed.



Det har ikke været muligt at få promotor Kalle Sauerlands kommentarer, da han for tiden ferierer i det indiske ocean, men det forlyder at der arbejdes intenst med kampen, som skal vises både på dansk tv som pay-per-view og ligeledes på amerikansk tv, hvor den store boksestation HBO kan blive partneren.

Se også: Kæk Kessler: Udfordrer rivaler på Twitter

Se også: Bokselegende får kønsskifteoperation

Kesslers honorar for kampen bliver ifølge Ekstra Bladets oplysninger direkte betinget af, hvor stort et pay-per-view-salg det vil lykkes at sælge på det danske marked, men et minimumshonorar er han – naturligvis – garanteret for overhovedet at sætte sin signatur på kontrakten.

Amerikanerens aflønning skal i sagens natur primært hentes hjem via det amerikanske tv-marked samt fra de øvrige indtægter omkring kampafviklingen, og her peger pilen altså i øjeblikket på, at det meget vel kan blive i Danmark.

Se også: Holyfield afslører: Jeg ville bide Tyson

Kessler hæver 15 millioner på et år